## Bírálóbizottsági ülésekről készült jegyzőkönyv tartalmi elemei minta

Ajánlatkérő neve;

Közbeszerzési eljárás tárgya;

Jegyzőkönyv alapjául szolgáló esemény megjelölése (pl: BB 2016. hónap, napon, „….......................” tárgyban – így különösen ajánlat(ok) érvényességének vizsgálata/ ESPD szerinti bírálata/ értékelése/döntési javaslat megfogalmazása megtartott bírálóbizottsági üléséről);

BB ülésének időpontja;

BB ülésének helyszíne;

Jelenlévő megnevezése, titulusa

1. **Rész: Előzmények leírása**
* hány ajánlat érkezett az ajánlattételi határidőre;
* ajánlattevők megnevezése;
* ajánlatuk értékelésre kerülő tartalmi elemeinek meghatározása;
* sor került-e hiánypótlásra; ezzel összefüggésben részletesen le kell írni az egyes ajánlattevőnként elrendelt hiányokat a hiánypótlási felhívás alapján;
* sor került-e felvilágosítás kérésére; ha igen, mely ajánlattevő(k) vonatkozásában, mely okból;
* adatbázisok ellenőrzésének eredménye;
* az adatbázisok ellenőrzése alapján van-e olyan ajánlattevő/részvételre jelentkező, akit ki kell zárni az eljárásból;
1. **Rész: Az ajánlatok érvényességi szempontból történő bírálatának eredménye**
* utalás arra, hogy a BB a soron következő megállapításait az ESPD-ben foglalt nyilatkozatok alapján, arra tekintettel fogalmazza meg;
* ez alapján az alkalmas ajánlattevők meghatározása, ennek indokai;
* az ESPD alapján alkalmatlan ajánlattevők meghatározása, ennek indokai; (*adott esetben*)
* az ajánlatok érvényességének/érvénytelenségének meghatározására vonatkozó megállapítások; ebben a vonatkozásban a jegyzőkönyvnek ajánlatonként tartalmaznia kell, hogy a BB melyeket javasolja érvényesnek, illetve melyek érvénytelennek nyilvánítani;
* érvénytelenség megállapítására vonatkozó javaslat esetén, a javaslatnak tételesen tartalmaznia kell az érvénytelenség tényszerű indokát a Kbt. vonatkozó jogszabályhelyének (Kbt. 73. §) megjelölésével; *(adott esetben)*
1. **Rész: Az ajánlatok értékelési szempontok szerinti értékelésének eredménye**
* Utalás arra, hogy a BB az ajánlatok teljességi vizsgálata keretében áttekintette az ajánlatokat; ennek keretében az ESPD alapján vizsgálta az ajánlattevők alkalmasságát, a kizáró okok fenn nem állását, az ajánlattevők ajánlatának szakmai tartalmát és az ajánlat részét képező egyéb iratok megfelelőségét;
* Utalás arra, ha az eljárás során aránytalan alacsony árajánlat érkezett (*adott esetben*); az aránytalan alacsony ár vizsgálatának eredménye, az érintett ajánlattevő indokolásának megadásával;
* Utalás arra, ha az eljárás során egyéb szempontból – az áron kívül – aránytalan ajánlat érkezett (*adott esetben*); az aránytalan vállalás vizsgálatának eredménye, az érintett ajánlattevő indokolásának megadásával;
* Az értékelésbe bevont ajánlattevők ajánlatának értékelése; ennek során ajánlattevőnként – lehetőség szerint táblázatos formában – kell felsorolni a bírálati szempontok szerinti megajánlásokra adott pontszámokat, illetve azok összegét;
* Az elbírálás szempontja alapján az első helyre rangsorolt ajánlattevő személyének megállapítása;
* Az elbírálás szempontja alapján a második helyre rangsorolt ajánlattevő személyének megállapítása *(adott esetben);*
* Az első (adott esetben: a második) helyre rangsorolt ajánlattevő ajánlatában foglalt ajánlati ár az ajánlatkérő rendelkezésére álló fedezet viszonyának vizsgálata;
* Arra vonatkozó megállapítás, hogy a rendelkezésre álló fedezet elegendő-e;
* Arra vonatkozó megállapítás, hogy az érintett ajánlattevő(k) ajánlatában foglalt ajánlati ár meghaladja rendelkezésre álló fedezetet; ez esetben a fedezet emeléséről való intézkedésre való utalás *(adott esetben)*;
1. **Rész: Igazolások bekérése az ESPD alapján**
* Javaslat az 1. helyre (adott esetben a második helyre) rangsorolt ajánlattevőtől az alkalmasság és a kizáró okok igazolásának bekérésére;
* Határidő megállapítása az igazolások csatolására;
* Az igazolások vizsgálatának eredménye: ebben a körben részletezni kell a benyújtott igazolásokat és azok alapján tett megállapításokat, továbbá *(adott esetben)* az elrendelt hiánypótlási felhívás tartalmát és a hiánypótlás értékelését;
* Arra való utalást, hogy a hiánypótlás nem teljesítése miatt az 1. helyre rangsorolt ajánlattevőt figyelmen kívül kellett hagyni és az ő figyelmen kívül hagyásával legkedvezőbbnek tekinthető ajánlattevőt kellett felkérni a szükséges igazolások csatolására;*(adott esetben)*
1. **Rész: Az I-IV. pontban írtak figyelembe vételével az eljárás eredményére vonatkozó javaslat**
* A BB javaslata az eljárás eredményére vonatkozóan: eredményes eljárás esetén javaslat a nyertes ajánlattevő személyére/ nyertest követő következő gazdaságilag legelőnyösebb ajánlatot benyújtó ajánlattevőre *(adott esetben);*
* A BB javaslata az eljárás eredménytelenségére a Kbt. 75. §-ában foglaltak megjelölésével*;(adott esetben)*
* Utalás arra, ha valamelyik BB tag különvéleményt fogalmazott meg; ez esetben ennek lényege összefoglalásával *(adott esetben);*
1. **Rész: Egyebek**
* Az ajánlati kötöttség nyertes ajánlattevő tekintetében való meghosszabbításáról való rendelkezés;
* Az eredmény közlésének várható határideje (ajánlati kötöttség vége);
* Az ajánlati kötöttség meghosszabbításáról való rendelkezés valamennyi ajánlattevő tekintetében, amennyiben a döntés az ajánlati kötöttség végéig nem érkezik meg *(adott esetben);*
* A szerződéskötés várható időpontja

BB elnök, BB tagok aláírása;

Jegyzőkönyv lezárása;

Mellékletek feltüntetése